Hrvatski sabor
20040603

Mogu vas ponovo podsjetiti na policajce Željka Murka i Milenka Vranjkovića, međutim baš zbog njih i mnogih drugih podupiremo prijedlog sindikata koji traže najstrože kazne za napade na policajce i za maksimalne kazne za ubojstvo policajaca. Međutim, mislim da bismo morali razmisliti kako zaštititi i druge osobe poput tržišnih inspektora, vozača tramvaja, a bojim se sve češće i profesora u razredu. Htjela bih na kraju reći da smo izradili prijedloge amandmana koje ukoliko iz ove rasprave ne uđu u zakon ćemo predlagati kasnije kao zajedničke amandmane, koji zapravo ulaze u područje iz tzv. kompjuterskih kaznenih djela, a to je izrada računalnih virusa. Naime računalni virusi ili njima srodni programi sve su veća opasnost za funkcioniranje računalnih mreža i sustava tako da tisuće novih računalnih virusa godišnje se proizvede od kojih neki za koje kažu da su najuspješniji mogu zauzeti milijune računala i uzrokovati štete koje se mjere desetinama milijuna dolara.